# data[].attributes.headline
Хубава работа, ама българска!

# data[].attributes.subject
Хубава работа, ама българска!

# data[].attributes.body
Познат ли ви е този израз? Какво означава? Предразсъдъците спрямо българите са много и не от днес. Използвайте знанията си за историята, географията, културата на България, както и примери от ежедневието, чрез които да докажете обратното твърдение: Хубава работа, и то българска!

# data[].attributes.headline
България – няма как да не се влюбиш в нея от пръв поглед

# data[].attributes.subject
България – няма как да не се влюбиш в нея от пръв поглед

# data[].attributes.body
Изгледайте официалния видеоклип, който популяризира страната ни по време на първото българско председателство на Съвета на Европейския съюз през 2018 година. Сюжетът  разказва за страната от името на двамата герои, които я представят през погледа на младите хора.
Споделете кой от мини епизодите ви впечатли най-много и поради какви причини. Открийте момента, в който е използван националният девиз на България. Защо според вас именно той е използван и като мото на Българското председателство на Съвета на Европейския съюз.

# data[].attributes.attachment_link.title
България - Няма как да не се влюбиш в нея от пръв поглед ©eu2018bg

# data[].attributes.headline
Българският бит през ХХ и ХХI век

# data[].attributes.subject
Българският бит през ХХ и ХХI век

# data[].attributes.body
Ще прочетете избрани откъси от статията „Българският бит“ с автор Антон Страшимиров  (1872–1937). Текстът е публикуван в списание „Нация и политика” през месец февруари 1935 г.

Съставете списък с остарелите думи, които не разбирате. Обсъдете значението им с вашия учител. Изразете личното си мнение дали към днешно време това са представителни за бита на българския народ елементи.
Определете кои са европейските белези в бита и ежедневието на българите. Обсъдете доколко и какво от традиционните елементи на българския бит спазват живеещите в чужбина българи. Дайте доказателства, като използвате примери от живота на вашето семейство (храна, навици, развлечения).

# data[].attributes.attachment_link.title
Откъс от Българският бит на Антон Страшимиров

# data[].attributes.headline
Едно от талантливите деца на България

# data[].attributes.subject
Едно от талантливите деца на България

# data[].attributes.body
Изгледайте видеото от финалния етап на "България търси талант", 2022 г. Обсъдете с вашия учител кои институции трябва да подкрепят развиването на таланта на Стефан Иванов. Преценете дали бихте споделили клипа във ваш профил в социалните медии. Ако отговорът ви е отрицателен – аргументирайте се.
Ако отговорът е утвърдителен, предложете текст, с който бихте го представили. Какви реакции очаквате? Обсъдете задачата си с вашите родители. Помолете ги да споделят това или подобно видео, което представя талантливо българско дете, в своите профили. Анализирайте реакциите и коментарите на виртуалните приятели на вашето семейство. Споделете със съучениците си резултата от проучването.

# data[].attributes.attachment_link.authors[].name
България търси талант

# data[].attributes.attachment_link.title
Стефан Иванов | Финал | България търси талант 2022

# data[].attributes.headline
Деца – посланици на България в Европейския парламент

# data[].attributes.subject
Деца – посланици на България в Европейския парламент

# data[].attributes.body
Представете си следната ситуация и я обсъдете в групи: На 24 май сте поканени да вземете участие в заседание на Европейския парламент. Задачата ви е да представите България в два аспекта. Първо, като уникална страна с богата култура и традиции, както и с прекрасна природа. Вторият аспект е да се информира общността за проблемите, с които се сблъскват родените извън България етнически българи и техните семейства.
Как ще подходите към подготовката си? Доколко ще се съобразите с общата позиция на групата ви за сметка на вашата лична, ако се различават? Представянето ви трябва да е на един от приетите международни езици. Въпреки това – ще използвате ли българския език, или отделни думи от него?

# data[].attributes.headline
Нарисувай "спомен" от/за България

# data[].attributes.subject
Нарисувай "спомен" от/за България

# data[].attributes.body
Нарисувайте своя най-ярък спомен от пребиваване в България. Ако никога не сте посещавали страната, нарисувайте спомен по разказа на вашите близки за България. Вие избирате каква техника на рисуване да използвате. Снимайте и споделете с вашите съученици своята рисунка (или я занесете в училище).
Опишете нарисуваното от своите съученици в писмен текст. Използвайте за опора следните въпроси:
1. Какви са преобладаващите цветове? Защо са използвани?
2. Какви спомени/мисли/чувства изразяват рисунките?
3. До кого би трябвало да достигне тяхното послание?
4. Ако искате да дарите вашата или избрана от вас рисунка - на кого и с какви думи бихте я дарили?

# data[].attributes.attachment_caption
20 ноември - забавен ден със сериозни послания

# data[].attributes.headline
Един ден в света на възрастните

# data[].attributes.subject
Един ден в света на възрастните

# data[].attributes.body
В средата на ХХ век ООН и ЮНЕСКО обявяват 20 ноември за Световен ден на децата. На тази дата през 1959 г. е приета Декларацията за правата на детето, а 30 години по-късно и Конвенцията за правата на децата. С тях се предвиждат по-добри условия за живот и по-щастливо детство. Конвенцията е първият международен документ, утвърждаващ основните права на децата.

Световният ден на детето е ден със сериозно послание, в който децата влизат в ролята на възрастни и се включват в медиите, политиката, бизнеса, спорта, за да привлекат вниманието към предизвикателствата, с които трябва да се справя тяхното поколение.

Предизвикваме ви да се включите в проучване, свързано с преодоляването на проблемите, които приемащата страна съзнателно или не поставя пред живота на чужденците. Резултатите от проучването ще представите на 20 ноември чрез организирано от вас медийно предаване. Изберете формата на предаването (публицистично, забавно, развлекателно или друго). Разпределете ролите си: на екип разследващи журналисти, на телевизионни водещи и на експерти.

За целта направете проучване сред мигрантите, които познавате. Опишете от кои държави са и какви са техните проблеми. Колко от тях са от България? Колко от тях са деца?
За да убедите вашата бъдеща аудитория (при телевизионно предаване тя включва много различни хора), че животът в чужбина е съпътстван с доста предизвикателства, съставете предварително сценарий на вашето изказване. Може да се концентрирате върху съдбата на конкретен човек, на група хора или на общност. Използвайте убедителни аргументи и не забравяйте, че трябва да го представите устно.

# data[].attributes.attachment_caption
Интерактивна карта за избирателна активност в България и извън страната

# data[].attributes.headline
Правото на избирателен вот

# data[].attributes.subject
Правото на избирателен вот

# data[].attributes.body
Използвайте интерактивните карти в сайта на Централната избирателна комисия, които показват резултатите от вота на българските гласоподаватели при избора на народни представители от 2 октомври 2022 г.
Изберете страната, в която живеете в момента. Проучете каква информация за избирателната активност може да получите от картата. Обсъдете какви са причините българите в чужбина да изберат да гласуват или да не гласуват.
Сравнете резултатите от вашето обсъждане с резултатите за България, достъпни на адрес: Активност на гласуване: Избори за народни представители 02 октомври 2022 (cik.bg)

# data[].attributes.attachment_link.title
Интерактивна карта

# data[].attributes.headline
Българските институции и сънародниците ни в чужбина

# data[].attributes.subject
Българските институции и сънародниците ни в чужбина

# data[].attributes.body
Изпълнете интерактивното условие. Обсъдете към кои от видовете власти отнасяте институциите, за които работихте. Кои са останалите видове власти в България? Какви са техните мисия и функции?

# data[].attributes.attachment_link.title
Институции с отношение към живота на българите в чужбина

# data[].attributes.attachment_link.description
Свържете изображенията с наименованията на държавните институции така, че да получите правилните двойки.